Anexă

la Metodologia de analiză a impactului

în procesul de fundamentare a proiectelor

|  |  |  |  |  |  |
| --- | --- | --- | --- | --- | --- |
| Formularul tipizat al documentului de analiză a impactului | | | | | |
| **Titlul analizei impactului** (poate conţine titlul propunerii de act normativ): | Proiectul Hotărârii Guvernului pentru modificarea Hotărârii Guvernului nr.230/2020 cu privire la organizarea și funcționarea Casei Naționale de Asigurări Sociale | | | | |
| **Data:** | 14.12.2023 | | | | |
| **Autoritatea administraţiei publice (autor):** | Casa Naţională de Asigurări Sociale | | | | |
| **Subdiviziunea:** | Direcţia generală resurse umane,  Direcţia generală dezvoltare și management instituțional | | | | |
| **Persoana responsabilă şi datele de contact:** | Botnariuc Angela, şefă direcţie generală, e-mail [angela.botnariuc@cnas.gov.md](mailto:angela.botnariuc@cnas.gov.md), tel. 022-257-849  Şmundeac Natalia, şefă direcţie generală, e-mail  [natalia.smundeac@cnas.gov.md](mailto:natalia.smundeac@cnas.gov.md), tel. 022-257-903 | | | | |
| **Compartimentele analizei impactului** | | | | | |
| **1. Definirea problemei** | | | | | |
| a) Determinați clar şi concis problema şi/sau problemele care urmează să fie soluţionate | | | | |  |
| Casa Națională de Asigurări Sociale (CNAS) se aliniază la prioritățile Guvernului de centrare a serviciilor publice pe necesitățile oamenilor, trasate în Planul național de dezvoltare pentru anii 2023-2025, aprobat prin Hotărârea Guvernului nr.89/2023. Asigurarea calității și accesibilității serviciilor publice prestate de CNAS, prin digitalizarea acestora și reducerea poverii cetățenilor la solicitarea prestațiilor sociale va contribui la creșterea nivelului de satisfacție a populației față de calitatea serviciilor publice.  Astfel, implementarea unor servicii publice proactive, preluarea unor servicii publice noi şi consolidarea funcţiilor de evaluare a calităţii serviciilor de informare şi consultare condiţionează revizuirea și perfecționarea modului de organizare și desfășurare a proceselor de activitate, şi implicit reorganizarea structurală a CNAS.  Totodată, Guvernul Republicii Moldova, prin scrisoarea nr.29-78-11702 din 07.11.2023, a solicitat ministerelor şi autorităţilor administrative centrale modificarea structurii organizaţionale, cu revizuirea/digitalizarea proceselor operaţionale interne şi regionalizarea serviciilor publice desconcentrate. | | | | | |
| b) Descrieți problema, persoanele/entitățile afectate și cele care contribuie la apariția problemei, cu justificarea necesității schimbării situaţiei curente şi viitoare, în baza dovezilor şi datelor colectate și examinate | | | | |  |
| Întru implementarea prevederilor Legii nr.234/2021 cu privire la serviciile publice, și fiind parte a proiectului *,,Modernizarea serviciilor guvernamentale”,* CNAS continuu implementează soluții eficiente de modernizare a serviciilor publice în domeniul asigurărilor sociale de stat, promovând instrumente electronice de solicitare a prestațiilor sociale (e-cerere), precum și servicii proactive,  **pentru acordarea cărora nu este** necesară depunerea cererii de către beneficiar.  Astfel, în prezent CNAS prestează 2 servicii publice proactive (indemnizaţii pentru incapacitate temporară de muncă şi indemnizaţii de maternitate), iar începând cu 01.11.2022 procesele de stabilire a acestor tipuri de indemnizaţii au fost centralizate, prin crearea **unei subdiviziuni structurale cu statut de subdiviziune teritorială – Direcţia generală stabilirea indemnizaţiilor cu 65 unităţi de personal, inclusiv cu regionalizarea acesteia: nord, centru şi sud.**  Totodată, începând cu 01.01.2024 urmează a fi lansat mecanismul de stabilire din oficiu a indemnizațiilor pentru familiile cu copii (servicii proactive), ceeea ce va contribui la sporirea accesibilităţii familiilor cu copii la următoarele tipuri de indemnizaţii:   * indemnizație unică la nașterea copilului; * indemnizație lunară pentru îngrijirea copilului până la 2 ani; * indemnizație lunară pentru creșterea copilului până la vârsta de 3 ani (conform opţiunilor); * indemnizație lunară de suport pentru creșterea până la 3 ani a copiilor gemeni sau mai mulți copii născuți dintr-o singură sarcină.   Stabilirea din oficiu a indemnizaţiilor adresate familiilor cu copii va exclude necesitatea adresării cetăţenilor pentru solicitarea indemnizaţiilor, fie în regim online prin e-cerere, fie prin adresare fizic la CTAS, totodată va simplifica procesul de stabilire a acestor tipuri de indemnizaţii, ceea ce va contribui la reducerea timpului instituţional de acordare a indemnizaţiilor. Odată cu naşterea unui copil şi recepţionarea de către CNAS a datelor cu privire la înregistrarea naşterii, familia va beneficia de tot spectrul de indemnizaţii la care are dreptul, fără a fi necesar careva efort din partea acesteia.  De menţionat, că în temeiul Legii nr.241/2023 pentru modificarea unor acte normative, începând cu 01.01.2024, de către CNAS urmează a fi stabilite şi achitate prestaţii noi în cazul adopţiei unui copil, după cum urmează:   * indemnizaţie pentru creşterea copilului cu vârsta mai mare de 3 ani adoptat sau luat în plasament în serviciul de tutelă/curatelă; * indemnizaţie unică pentru copilul adoptat sau luat în plasament în serviciul de tutelă/curatelă; * indemnizaţie unică pentru perioada de încredințare a copilului adoptabil.   Preluarea a 3 servicii publice noi în cazul adopţiei copiilor va determina revizuirea funcţiilor şi atribuţiilor CTAS, precum şi consolidarea capacităţilor instituţionale ale CNAS per ansamblu.  În temeiul Legii nr.256/2023 pentru modificarea unor acte normative (reforma sistemului de asistenţă socială „Restart”), începând cu 01.01.2024, CNAS va prelua, de la direcţiile de asistenţă socială, stabilirea şi plata ajutoarelor materiale anuale după cum urmează:   * ajutor material anual pentru persoanele cu dizabilităţi de pe urma participării la acţiunile de luptă din Afganistan şi pentru membrii familiilor participanţilor căzuţi la datorie în acţiunile de luptă din Afganistan (soţi şi unul dintre părinţi); * ajutor material anual pentru persoanele cu dizabilităţi de pe urma acţiunilor de luptă pentru apărarea integrităţii teritoriale şi a independenţei Republicii Moldova şi pentru membrii familiilor participanţilor căzuţi la datorie în acţiunile de luptă pentru apărarea integrităţii teritoriale şi a independenţei Republicii Moldova (soţi şi unul dintre părinţi); * ajutor material anual pentru persoanele cu dizabilităţi a căror dizabilitate este cauzată de participarea la lichidarea consecinţelor avariei de la C.A.E. Cernobîl, pentru persoanele care s-au îmbolnăvit şi au suferit de boală actinică sau au devenit cu dizabilităţi în urma experienţelor nucleare, avariilor cu radiaţie ionizată şi a consecinţelor acestora la obiectivele atomice civile sau militare în timpul îndeplinirii serviciului militar ori special şi pentru membrii familiilor participanţilor la lichidarea consecinţelor avariei de la C.A.E. Cernobîl decedaţi (soţi şi unul dintre părinţi); * ajutor material anual pentru participanţii la Cel de-al Doilea Război Mondial din rândul categoriilor specificate la art.7 alin.(2) pct.1) lit.a)–e) din Legea nr.190/2003 cu privire la veterani, pentru persoanele cu dizabilităţi de pe urma Celui de-al Doilea Război Mondial din rândul categoriilor specificate la art.8 alin.(2) lit.a) din legea indicată, precum şi pentru persoanele care au fost încadrate în grad de dizabilitate în urma rănirii, contuziei, schilodirii, fiind antrenate de autorităţile administraţiei publice locale la strângerea muniţiilor şi a tehnicii militare, la deminarea teritoriului şi a obiectelor în anii Celui de-al Doilea Război Mondial; * ajutor material anual pentru persoanele asimilate participanţilor la război din rândul categoriilor specificate la art.7 alin.(2) pct.2) lit.a)–c) şi e) din Legea nr.190/2003 cu privire la veterani şi pentru persoanele antrenate de autorităţile administraţiei publice locale la strângerea muniţiilor şi a tehnicii militare, la deminarea teritoriului şi a obiectelor în anii Celui de-al Doilea Război Mondial; * ajutor material anual pentru soţii supravieţuitori ai participanţilor la Cel de-al Doilea Război Mondial căzuţi la datorie sau ai persoanelor cu dizabilităţi de pe urma Celui de-al Doilea Război Mondial decedate; * ajutor material anual pentru victimele represiunilor politice, care au fost reabilitate, din anii 1917–1990.   Inclusiv, începînd cu 01.11.2023, CNAS asigură evidenţa plăţii compensaţiei la energie sub formă monetară.  Prin prisma art.49 din Legea nr.489/1999 privind sistemul public de asigurări sociale, precum și în temeiul Legii nr.131/2012 privind controlul de stat asupra activității de întreprinzător, CNAS nu are atribuții și nu este investită cu careva împuterniciri de a efectua control asupra persoanelor fizice sau juridice. În acest context şi în scopul ajustării cadrului normativ la actele normative ierarhic superioare este necesară modificarea Regulamentului cu privire la organizarea şi funcţionarea CNAS, prin excluderea subpunctului 3) de la punctul 24, care prevede obligativitatea specialiștilor CNAS de a solicita de la persoanele fizice și juridice sau reprezentanților lor, precum și persoanelor cu funcții de răspundere ale acestora, să lichideze toate cazurile de încălcare a legislației și să controleze faptul lichidării acestor încălcări.  De menţionat, că activitatea CNAS este una complexă, iar importanţa strategică a autorităţii în gestionarea bugetului asigurărilor sociale de stat, precum şi în prestarea serviciilor publice cetăţenilor în domeniul asigurărilor sociale, condiţionează necesitatea amplificării activităţilor de informare şi comunicare a CNAS cu publicul, pentru a determina creşterea nivelului de încredere a populaţiei în sistemul de asigurări sociale.  Astfel, reorganizarea Direcţiei comunicare şi relaţii cu publicul din cadrul Direcţiei generale dezvoltare şi management instituţional, este determinată de necesitatea consolidării sistemului de control intern managerial pentru realizarea conformă a activităţilor de informare şi comunicare, precum și activităţilor de management a documentelor şi de gestiune a arhivei în cadrul CNAS.  Respectiv, eforturile Direcţiei informare şi comunicare urmează a fi orientate spre promovarea imaginii CNAS, ceea ce implicit va condiţiona creşterea nivelului de transparenţă a activităţii CNAS. Totodată, responsabilităţile Direcţiei informare şi comunicare urmează a fi suplinite cu funcţii de evaluare a calităţii serviciilor de informare şi consultare prestate de către specialiştii Centrului de Apel al CNAS, ceea ce va contribui la creşterea calităţii serviciilor şi a gradului de satisfacţie a beneficiarilor faţă de calitatea acestora.  Instituirea Direcţiei managementul documentelor va contribui la consolidarea capacităţilor organizaţionale, inclusiv manageriale, pentru gestionarea eficientă şi conformă a fluxului documentar și ținerea lucrărilor de secretariat şi de arhivă în cadrul aparatului central al CNAS, inclusiv subdiviziunilor teritoriale.  Suplimentar, au fost studiate bunele practici de organizare a proceselor de activitate menţionate mai sus (Cancelaria de stat, Ministerul Muncii şi Protecţiei Sociale, Ministerul Finanţelor, Ministerul Energiei, Ministerul Dezvoltării Economice şi Digitalizării), fiind constatată divizarea subdiviziunii de management a documentelor şi subdiviziunii de informare şi comunicare.  De menţionat, că la reorganizarea Direcţiei comunicare şi relaţii cu publicul s-a ţinut cont de prevederile art.66 din Codul administrativ, aprobat prin Legea nr.116/2018.  **În concluzie, modificarea** structurii organizaționale a CNAS este determinată de reorganizarea şi optimizarea proceselor de activitate, centralizarea proceselor de stabilire a indemnizaţiilor pentru familiile cu copii şi indemnizațiilor paternale cu regionalizarea acestora, stabilirea şi evidenţa plăţii a 11 tipuri noi de prestaţii sociale, precum şi consolidarea la nivelul aparatului central a funcţiilor de evaluare a calităţii serviciilor de informare şi consultare prestate de către Centrul de Apel al CNAS.  Cu referire la indicaţia Prim-ministrului nr.29-78-11702 din 07.11.2023, de menţionat că CNAS a iniţiat, începînd cu anul 2022, procesul de revizuire şi eficientizare a activităţii, urmare digitalizării proceselor interne de activitate şi nemijlocit a serviciilor publice prestate.  Astfel, în conformitate cu Hotărârea Guvernului nr.726/2022 pentru modificarea Hotărârii Guvernului nr.230/2020 cu privire  la organizarea  şi funcţionarea Casei Naţionale de Asigurări Sociale (în vigoare la 01.11.2022), au fost efectuate următoarele modificări în structura CNAS:   * **pentru aparatul central al CNAS, a fost redus numărul subdiviziunilor structurale de la 18 la 16 subdiviziuni, cu un număr total de 381 unități de personal, ceea ce reprezintă o reducere de 19 unități, dintre care 40% constituie reducerea funcțiilor de conducere;** * **crearea unei subdiviziuni structurale centralizate, cu statut de subdiviziune teritorială, pentru stabilirea indemnizațiilor de asigurări sociale (**Back Office**), pentru acordarea cărora nu este** necesară depunerea cererii de către beneficiar (indemnizații pentru incapacitate temporară de muncă), **cu regionalizarea acesteia: nord, centru şi sud**; * **pentru subdiviziunile teritoriale numărul unităţilor de personal a fost redus cu 19%, inclusiv funcțiile de conducere au fost reduse cu 47%;** * **în total pe CNAS numărul unităților de personal a fost redus cu 15%, inclusiv funcțiile de conducere – cu 36%.**   În concluzie, prezentul proiect de reorganizare a CNAS prevede reducerea cu 5% a numărului unităţilor de personal, ceea ce constituie o reducere de 20% a personalului, pe parcursul anilor 2022-2023.  Important, că preluarea acordării, începând cu 01.01.2024, a 11 tipuri noi de prestaţii sociale se va realiza fără alocarea unităţilor de personal suplimentare. Respectiv, CNAS devine a doua instituţie în Republica Moldova după numărul mare de servicii publice prestate atît cetăţenilor cît şi mediului de afaceri (circa 80 servicii publice). | | | | | |
| c) Expuneți clar cauzele care au dus la apariţia problemei | | | | |  |
| Cauzele care au determinat necesitatea reorganizării structurale a CNAS ţin de:   1. modernizarea serviciilor publice prestate de CNAS, în cadrul proiectului *,,Modernizarea serviciilor guvernamentale”*, coordonat de Agenţia de Guvernare Electronică cu suportul Băncii Mondiale; 2. lansarea serviciilor publice proactive pentru familiile cu copii, cu centralizarea/regionalizarea acestora; 3. automatizarea şi centralizarea/regionalizarea procesului de acordare a indemnizaţiilor paternale, inclusiv prin extinderea dosarului electronic al beneficiarului; 4. suplinirea activităţii CNAS cu responsabilități ce ţin de acordarea a 11 tipuri noi de prestaţii sociale. | | | | | |
| d) Descrieți cum a evoluat problema şi cum va evolua fără o intervenție | | | | |  |
| Reducerea poverii cetăţenilor prin modernizarea și digitalizarea serviciilor publice în domeniul asigurărilor sociale, reprezintă un obiectiv strategic al CNAS pe termen mediu, iar simplificarea procesului de acordare a indemnizaţiilor la naşterea, îngrijirea şi creşterea copiilor va contribui la sporirea nivelului de protecție a familiilor cu copii, serviciile publice prestate de CNAS devenind mai accesibile.  **Nepromovarea proiectului de modificare a** structurii organizaționale a CNAS va avea un impact negativ asupra realizării proceselor de activitate şi va menține povara cetățenilor la solicitarea şi beneficierea de prestații sociale care li se cuvin în cazul nașterii şi adopţiei copiilor.  De asemenea, neconsolidarea capacităţilor instituţionale ale CNAS va avea efect asupra organizării şi desfăşurării conforme a proceselor ce ţin de acordarea ajutoarelor materiale anuale pentru unele categorii de beneficiari. | | | | | |
| e) Descrieți cadrul juridic actual aplicabil raporturilor analizate şi identificați carenţele prevederilor normative în vigoare, identificați documentele de politici şi reglementările existente care condiţionează intervenţia statului | | | | |  |
| În prezent se aplică prevederile Legii nr.289/2004 privind indemnizațiile pentru incapacitate temporară de muncă și alte prestații de asigurări sociale și Legii nr.315/2016 privind prestațiile sociale pentru copii. La 01.01.2024 intră în vigoare Legea nr.241/2023 pentru modificarea unor acte normative, care modifică inclusiv Legea nr.289/2004.  Totodată la 01.01.2024 intră în vigoare Legea nr.256/2023 pentru modificarea unor acte normative (reforma sistemului de asistenţă socială „Restart”), prin care sînt atribuite responsabilităţile CNAS de acordare a ajutoarelor materiale anuale, preluate de la direcţiile de asistenţă socială. | | | | | |
| **2. Stabilirea obiectivelor** | | | | | |
| a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist) | | | | |  |
| **Obiectivele reorganizării structurale a CNAS țin de:**   * centralizarea Back Office pentru acordarea indemnizaţiilor pentru familiile cu copii şi indemnizaţiilor paternale, cu regionalizarea acestora: nord, centru şi sud; * **asigurarea accesibilității la serviciile publice, prin menținerea funcțiilor de deservire a populației în fiecare raion din Republică (Front Office);** * organizarea conformă a proceselor ce ţin de acordarea indemnizaţiilor noi în cazul adopţiei unui copil şi ajutoarelor materiale anuale; * creşterea gradului de satisfacţie a beneficiarilor faţă de serviciile de informare şi consultare prin consolidarea funcţiilor de evaluare a calităţii; * optimizarea numărului de personal al CNAS, prin reducerea a 28 unităţi de personal în legătură cu implementarea serviciilor publice proactive pentru familiile cu copii. | | | | | |
| **3. Identificarea opţiunilor** | | | | | |
| a) Expuneți succint opțiunea „a nu face nimic”, care presupune lipsa de intervenție | | | | |  |
| Lipsa de intervenţie ar putea avea efect negativ asupra desfășurării unor procese de activitate ale CNAS. | | | | | |
| b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor și întregului spectru de soluţii/drepturi/obligaţii ce se doresc să fie aprobate | | | | |  |
| Proiectul prevede:   1. modificarea Anexei nr.1 prin excluderea subpunctului 3) de la punctul 24 din Regulamentul cu privire la organizarea şi funcţionarea CNAS; 2. **modificarea Anexei nr.2**  prin consolidarea funcţiilor de evaluare a calităţii serviciilor de informare şi consultare; 3. **modificarea Anexei nr.3 prin:**  * crearea unei subdiviziuni structurale cu statut de subdiviziune teritorială (**Direcția generală stabilirea indemnizațiilor pentru familiile cu copii – 24**  unități de personal, în limita unităţilor de personal aprobate) în scopul **centralizării proceselor de stabilire a indemnizațiilor pentru familiile cu copii şi indemnizaţiilor paternale;** * **regionalizarea în cadrul CTAS Criuleni a proceselor de stabilire a pensiilor şi altor prestaţii sociale pe raionul Dubăsari;**  1. **reducerea de 5% sau 58 unități de personal.**   **Astfel, se propune total pe CNAS 1088 unități de personal, dintre care 356 pentru aparatul central și 732- pentru subdiviziunile teritoriale.** | | | | | |
| c) Expuneți opțiunile alternative analizate sau explicați motivul de ce acestea nu au fost luate în considerare | | | | |  |
| Opțiuni alternative nu există. | | | | | |
| **4. Analiza impacturilor opţiunilor** | | | | | |
| a) Expuneți efectele negative şi pozitive ale stării actuale și evoluția acestora în viitor, care vor sta la baza calculării impacturilor opțiunii recomandate | | | | |  |
| Impactul pozitiv înalt al proiectului constă în asigurarea accesibilităţii și calităţii serviciilor publice în domeniul protecției sociale, implicit a familiilor cu copii, precum şi creşterea gradului de satisfacţie a beneficiarilor faţă de serviciile de informare şi consultare prin consolidarea funcţiilor de evaluare a calităţii. | | | | | |
| b1) Pentru opțiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea. | | | | |  |
| Implementarea proiectului propus nu necesită cheltuieli financiare suplimentare. Totodată, se atestă economie la cheltuieli de personal de 6,973 mii lei | | | | | |
| b2) Pentru opțiunile alternative analizate, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea | | | | |  |
| Opțiuni alternative nu există**.** | | | | | |
| c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta | | | | |  |
| Riscul principal, care poate duce la eșecul intervenției, ar fi tergiversarea aprobării modificărilor la actele normative din domeniul stabilirii indemnizațiilor pentru familiile cu copii, inclusiv lipsa/insuficienţa personalului calificat în unele subdiviziuni și disponibilizarea unor angajați cu competențe profesionale din alte subdiviziuni, în rezultatul redistribuirii unităților de personal. | | | | | |
| d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sunt propuse măsuri de diminuare a acestor impacturi | | | | |  |
| Prevederile prezentului proiect nu se răsfrâng asupra întreprinderilor. | | | | | |
| **Concluzie**  e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați | | | | |  |
| Scopul proiectului va fi atins fără alocarea mijloacelor financiare suplimentare. | | | | | |
| **5. Implementarea şi monitorizarea** | | | | | |
| a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sunt necesare | | | | |  |
| Proiectul elaborat se încadrează în cadrul normativ, iar aprobarea acestuia nu va genera modificarea altor acte normative.  Totodată, implementarea noului model de structură organizațională a CNAS va include următoarele acţiuni:   * actualizarea regulamentelor de activitate a subdiviziunilor structurale; * proiectarea posturilor pentru subdiviziunile noi create; * revizuirea sarcinilor CTAS; * elaborarea fişelor de post conform noii structuri organizatorice; * revizuirea şi ajustarea cadrului normativ intern; * dezvoltarea competențelor angajaților conform noilor sarcini; * identificarea și implementarea instrumentelor de informare a cetățenilor privind noul mecanism de stabilire a indemnizațiilor pentru familiile cu copii, indemnizaţiilor în cazul adopţiei unui copil şi ajutoarelor materiale anuale. | | | | | |
| b) Indicați clar indicatorii de performanță în baza cărora se va efectua monitorizarea | | | | |  |
| Monitorizarea implementării proiectului se va axa pe următorii indicatori:   * numărul regulamentelor subdiviziunilor structurale modificate și aprobate; * fişele de post a personalului modificate şi aprobate; * subdiviziunea nou creată este funcţională; * gradul de ocupare a funcţiilor publice/posturilor în cadrul CNAS; * 4 servicii publice proactive pentru familiile cu copii implementate şi funcţionale; * 11 servicii publice noi implementate şi funcţionale; * numărul actelor normative interne revizuite şi modificate; * numărul angajaţilor instruiţi conform noilor modalităţi de organizare a unor procese de activitate; * numărul activităţilor de informare desfăşurate; * gradul de satisfacţie a beneficiarilor faţă de serviciile publice prestate de CNAS, inlcusiv faţă de calitatea serviciilor de informare şi consultanţă (lipsa petiţiilor întemeiate). | | | | | |
| c) Identificați peste cît timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată şi evaluată opţiunea | | | | |  |
| Evaluarea actului normativ propus urmează a fi efectuată peste 12 luni de la intrarea acestuia în vigoare. | | | | | |
| **6. Consultarea** | | | | | |
| a) Identificați principalele părţi (grupuri) interesate în intervenţia propusă | | | | |  |
| Proiectul a fost consultat la nivelul conducerii CNAS, inclusiv cu conducătorii subdiviziunilor structurale. | | | | | |
| b) Explicați succint cum (prin ce metode) s-a asigurat consultarea adecvată a părţilor | | | | |  |
| Proiectul este plasat pe portalul guvernamental ([www.particip.gov.md](http://www.particip.gov.md)) precum şi pe pagina web - oficială a CNAS, secțiunea Transparență decizională. | | | | | |
| c) Expuneți succint poziţia fiecărei entităţi consultate față de documentul de analiză a impactului şi/sau intervenţia propusă (se expune poziția a cel puțin unui exponent din fiecare grup de interese identificat) | | | | |  |
| Opinia CNAS asupra acestui proiect este pozitivă. | | | | | |
| **Anexă**  **Tabel pentru identificarea impacturilor** | | | | | |
| **Categorii de impact** | | **Punctaj atribuit** | | | |
|  | | *Opțiunea*  *propusă* | *Opțiunea alterativă 1* | *Opțiunea alterativă 2* | |
| **Economic** | | | | | |
| costurile desfășurării afacerilor | | 0 |  |  | |
| povara administrativă | | 0 |  |  | |
| fluxurile comerciale și investiționale | | 0 |  |  | |
| competitivitatea afacerilor | | 0 |  |  | |
| activitatea diferitor categorii de întreprinderi mici și mijlocii | | 0 |  |  | |
| concurența pe piață | | 0 |  |  | |
| activitatea de inovare și cercetare | | 0 |  |  | |
| veniturile și cheltuielile publice | | 0 |  |  | |
| cadrul instituțional al autorităților publice | | 0 |  |  | |
| alegerea, calitatea și prețurile pentru consumatori | | 0 |  |  | |
| bunăstarea gospodăriilor casnice și a cetățenilor | | 0 |  |  | |
| situația social-economică în anumite regiuni | | 0 |  |  | |
| situația macroeconomică | | 0 |  |  | |
| alte aspecte economice | | 0 |  |  | |
| **Social** | | | | | |
| gradul de ocupare a forței de muncă | | 0 |  |  | |
| nivelul de salarizare | | 0 |  |  | |
| condițiile și organizarea muncii | | 0 |  |  | |
| sănătatea și securitatea muncii | | 0 |  |  | |
| formarea profesională | | 0 |  |  | |
| inegalitatea și distribuția veniturilor | | 0 |  |  | |
| nivelul veniturilor populației | | 0 |  |  | |
| nivelul sărăciei | | 0 |  |  | |
| accesul la bunuri și servicii de bază, în special pentru persoanele social-vulnerabile | | 0 |  |  | |
| diversitatea culturală și lingvistică | | 0 |  |  | |
| partidele politice și organizațiile civice | | 0 |  |  | |
| sănătatea publică, inclusiv mortalitatea și morbiditatea | | 0 |  |  | |
| modul sănătos de viață al populației | | 0 |  |  | |
| nivelul criminalității și securității publice | | 0 |  |  | |
| accesul și calitatea serviciilor de protecție socială | | 3 |  |  | |
| accesul și calitatea serviciilor educaționale | | 0 |  |  | |
| accesul și calitatea serviciilor medicale | | 0 |  |  | |
| accesul și calitatea serviciilor publice administrative | | 0 |  |  | |
| nivelul și calitatea educației populației | | 0 |  |  | |
| conservarea patrimoniului cultural | | 0 |  |  | |
| accesul populației la resurse culturale și participarea în manifestații culturale | | 0 |  |  | |
| accesul și participarea populației în activități sportive | | 0 |  |  | |
| discriminarea | | 0 |  |  | |
| alte aspecte sociale | | 0 |  |  | |
| **De mediu** | | | | | |
| clima, inclusiv emisiile gazelor cu efect de seră și celor care afectează stratul de ozon | | 0 |  |  | |
| calitatea aerului | | 0 |  |  | |
| calitatea și cantitatea apei și resurselor acvatice, inclusiv a apei potabile și de alt gen | | 0 |  |  | |
| biodiversitatea | | 0 |  |  | |
| flora | | 0 |  |  | |
| fauna | | 0 |  |  | |
| peisajele naturale | | 0 |  |  | |
| starea și resursele solului | | 0 |  |  | |
| producerea și reciclarea deșeurilor | | 0 |  |  | |
| utilizarea eficientă a resurselor regenerabile și neregenerabile | | 0 |  |  | |
| consumul și producția durabilă | | 0 |  |  | |
| intensitatea energetică | | 0 |  |  | |
| eficiența și performanța energetică | | 0 |  |  | |
| bunăstarea animalelor | | 0 |  |  | |
| riscuri majore pentru mediu (incendii, explozii, accidente etc.) | | 0 |  |  | |
| utilizarea terenurilor | | 0 |  |  | |
| alte aspecte de mediu | | 0 |  |  | |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz, b2), privind analiza impacturilor opțiunilor.* | | | | | |
| **Anexe** | | | | | |
| * Proiectul Hotărârii Guvernului pentru modificarea Hotărârii Guvernului nr.230/2020 cu privire la organizarea și funcționarea Casei Naționale de Asigurări Sociale (inclusiv anexele), * Nota informativă la proiectul Hotărârii Guvernului. | | | | | |